प्लास्टिक दे बधदे प्रचलन कन्नै प्रदूषण दे खतरे कोला ना ते सरकारां अंजान ना ते ना गै पर्यावरणविद। पर्यावरण कन्नै सरबंधत तकरीबन हर संगोष्ठी च इस मुद्दे गी जोर-शोर कन्नै चुक्केआ जंदा ऐ ब एह् बस अखबारें ते पत्रिकाएं च कोने दी खबर बनियै रेही जंदा ऐ। दृढ़ राजनीतिक इच्छाशक्ति दे अभाव च नदी नाले प्लास्टिक दे दल दल च तब्दील होंदे जा दे न ते जेक्कर तौले गै इस दिशा च कोई सार्थक पैह्‌ल नेई होई तां एह्‌दे गंभीर परिणामें दी चपेट कोला शायदा गै कोई बची पाऽ।